stanford-oval/wikipedia huggingface dataset:
Ekdahl

Ekdahl voi tarkoittaa:
Elias Ekdahl (s. 1947), suomalainen geologi
Lennart Ekdahl (1912–2005), ruotsalainen purjehtija
Lisa Ekdahl (s. 1971), ruotsalainen laulaja ja muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ekdahl”, voi hakea sivunnimihaulla, laajalla sivunnimihaulla tai tekstihaulla.
Erich von Falkenhayn

Erich von Falkenhayn
Erich von Falkenhayn (11. syyskuuta 1861 – 8. huhtikuuta 1922) oli kenraali ja Saksan kenttäarmeijan päällikkö ensimmäisessä maailmansodassa. Hän johti muun muassa Verdunin taistelua.
Falkenhayn teki pitkän uran sotilaana. Hän palveli muun muassa Kiinassa boksarikapinan aikana. Vuonna 1913 hän nousi Preussin sotaministeriksi, minkä takia hän oli merkittävä tekijä ensimmäisen maailmansodan synnyssä.
Falkenhayn korvasi Helmuth Johannes Ludwig von Moltken Marnejoen taistelun jälkeen esikuntapäällikkönä. Schlieffen-suunnitelman epäonnistuttua Falkenhayn yritti kukistaa ranskalaiset ja brittiläiset niin kutsutulla ”kilvalla merelle”. Britit pysäyttivät saksalaiset vasta Ypresin taistelussa.
Falkenhayn piti hyökkäävämmästä taktiikasta läntisellä rintamalla ja teki vain pieniä kampanjoita Venäjää vastaan toivoen, että Venäjä suostuisi erilliseen aselepoon. Tämä johti konfliktiin Paul von Hindenburgin ja Erich Ludendorffin kanssa. Lopulta Falkenhayn sai aikaan massiivisen näännytystaistelun Verdunissa, jossa kuoli satojatuhansia sotilaita. Falkenhayn uskoi ”vuodattavansa ranskalaisten veren kuiviin”, jolloin miestappioiden määrä saisi Euroopan johtajat päättämään sodan tai menetykset olisivat suuremmat Ranskalle kuin Saksalle. Suunnitelman epäonnistuttua Hindenburg korvasi Falkenhaynin esikuntapäällikkönä.
Sodan loppuvaiheissa Falkenhayn palveli Saksan armeijaa vielä Transilvaniassa, Palestiinassa ja Valko-Venäjällä. Vuonna 1919 hän jäi eläkkeelle armeijasta ja vetäytyi tilalleen, jossa kirjoitti useita kirjoja sodasta ja strategiasta sekä omaelämäkerran.
Wikimedia Commonsissa on kuvia tai muita tiedostoja aiheesta .
Endodermi

Endodermi (lat. endoderma) on gastrulaation aikana syntyneen alkiosolumassan alin kerros, eli se sijaitsee mesodermin ja ektodermin alla. Lopullinen endodermi muodostuu, kun alku-uurteen tuottamat solut vaeltavat viskeraalisen endodermin solujen väliin levittäytyen ja samalla korvaten viskeraalisen endodermin solukon. Aluksi endodermin solut ovat litteitä, mutta myöhemmin ne muuttuvat pylväsmäisemmiksi.
Endodermi indusoi useiden mesodermaalisten elinten, kuten selkäjänteen, sydämen, verisuonten ja jopa koko mesodermaalisen alkiokerroksen syntyä. Vastavuoroisesti mesodermaalinen mesenkyymi ohjailee endodermin muodostumista ruoansulatuskanavan eri osiksi. Endodermi on yhteydessä myös ektodermiin muun muassa nielun, aivolisäkkeen ja peräsuolen muodostamisessa. Endodermin toinen tärkeä tehtävä on muodostaa ruoansulatuskanavan ja hengitysteiden sekä virtsarakon ja virtsaputken epiteelit.
Endodermistä muodostuvat elimet ja epiteelit

Seuraavat epiteelit kehittyvät yksilönkehityksen edetessä endodermin soluista.
koko ruoansulatuskanavan epiteeli, lukuun ottamatta suuta ja peräsuolen terminaalipää, jotka muodostuvat ektodermistä
ruoansulatuskanavan rauhasten pintasolut
korvatorven epiteeli
täryontelon epiteeli
nielu-, kieli- ja kitarisojen epiteeli
henkitorven, keuhkoputkien ja keuhkojen epiteeli
virtsarakon ja virtsaputken epiteeli
Endodermistä silmukoituu myös haaroja, joista kehittyy alueen mesodermin kanssa aiheet kilpirauhaselle, lisäkilpirauhasille, kateenkorvalle, keuhkoille, maksalle ja haimalle.
Kynsisammakolla (Xenopus) endodermi kehittyy varhaisalkion vegetaalisen puoliskon soluista, jotka vaeltavat gastrulaation aikana alkiopallon sisään. Vegetaalisen puoliskon solut sisältävät runsaasti äidin puolelta perittyä VegT-proteiinia, joka on tärkeä tekijä solujen määräytyessä endodermaalisiksi.
Emmauksen tiellä

| Emmauksen tiellä |
| --- | --- |
 Elokuvan juliste Markku Pölönen, 2001.
Ohjaaja:  Markku Pölönen
Käsikirjoittaja:  Markku Pölönen
Tuottaja:  Kari Sara
Säveltäjä:  Vesa Mäkinen
Pääosat:  Puntti Valtonen   Peter Franzén   Lotta Lehtikari   Katariina Kaitue
Valmistustiedot
Valmistusmaa:   Suomi
Tuotantoyhtiö:  Fennada-Filmi
Levittäjä:  Walt Disney Studios Home Entertainment
Ensi-ilta:  5. lokakuuta 2001
Kesto:  80 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Emmauksen tiellä on vuonna 2001 ensi-iltansa saanut suomalainen Markku Pölösen elokuva. Sanna-Kaisa Palo sai elokuvasta parhaan naissivuosan Jussi-palkinnon vuonna 2002.
Juoni

Rane (Puntti Valtonen) palaa 20 vuoden jälkeen kotiseudulleen myydäkseen syntymäkotinsa. Hän lähtee kävelemään tietä pitkin siltaa kohti, jossa taksikuski odottaa häntä tunnin ja kahdenkymmenen minuutin päästä. Matkan aikana hän kohtaa useita vanhoja tuttavia, kuten kuolleet isänsä ja mummonsa ja lukuisia muita. Tarina etenee lähes reaaliajassa hahmojen silloin tällöin puhuen suoraan kameraan ja lukien kohtauksia suoraan käsikirjoituksesta ja laulaen vanhoja iskelmiä.
Eduard van der Nüll

Eduard van der Nüll
Eduard van der Nüll (9. tammikuuta[lähde? ] 1812 Wien,[lähde? ]Itävalta – 4. huhtikuuta[lähde? ] 1868 Wien,[lähde? ] Itävalta) oli itävaltalainen]] arkkitehti. Hän lukeutui niin kutsutun Ringstraße-ajan historismin arkkitehteihin.[lähde? ]
Van der Nüll oli arkkitehtuurin ja ornamentiikan professorina Wienin taideakatemiassa 1844–1865, vaikutti taiteellisellakin toiminnallaan silloisen uuden Wienin rakennustaiteen kehitykseen. Hän suunnitteli rakennuksia pääasiassa yhteistöinä August Sicard von Sicardsburgin (1813–1868) kanssa ja vastasi lähinnä esteettisestä puolesta. Hän teki taidemaalari Joseph von Führichin kanssa Altlerchenfeldin kirkon sisustuksen (1853).
Ennen professorinuraansa van der Nüll oli tehnyt opintomatkoja Länsi-Eurooppaan yhdessä ystävänsä August Sicard von Sicardsburgin kanssa. Hän suunnitteli Sicardsburgin kanssa Wienin valtionoopperan.[lähde? ]
Van der Nüll hirttäytyi 4. huhtikuuta vuonna 1868.[lähde? ]
Suunnittelutöitä

Lähde:
Sotilasarsenaalin komendantuurirakennus (romaanisen tyylin tiilirakennus)
Kaarlen-teatteri
Haasin kauppatalo
Palais Larisch
Wienin hovioopperan talo (1861–1869; ranskalainen varhaisrenessanssi)
Dominica kesäolympialaisissa 2016

Dominica osallistui kesäolympialaisiin 2016. Sitä edusti kaksi urheilijaa, molemmat kolmiloikassa. Joukkueen lipunkantajana avajaisissa toimi Yordanys Durañona.
Joukkue > Yleisurheilu

Yordanys Durañona – miesten kolmiloikka
Thea LaFond – naisten kolmiloikka
Ekblom

Ekblom on ruotsinkielinen sukunimi, joka on muun muassa seuraavilla henkilöillä:
Axel Ekblom (1893–1957), ruotsalainen ampuja
Bengt Ekblom (s. 1930), ruotsinsuomalainen psykiatri
Bruno Ekblom (1900–1984), koristemaalari ja taideopettaja
Elin Ekblom Bak (s. 1981), ruotsalainen jalkapalloilija
Fredrik Ekblom (s. 1970), ruotsalainen kilpa-ajaja
Gunnar Ekblom (1885–1976), ruotsalainen taiteilija
Helena Ekblom (1790–1859), ruotsalainen saarnaaja
Martti J. Ekblom (1898–1962), Porin kaupunginjohtaja
Olle Ekblom (1892–1978), ruotsalainen virkamies
Paul Ekblom, brittiläinen kriminologi
Per-Erik Ekblom, (1928–1993), suomalainen kirjeshakinpelaaja ja shakkitoimitsija
Peter Ekblom (1952–2005), ruotsinsuomalainen lääkäri ja solubiologi
Richard Ekblom (1874–1959), ruotsalainen slaavilaisten kielten professori
Robert Wilhelm Ekblom (1839–1917), suomalainen yrittäjä ja yritysjohtaja, kauppaneuvos
Sven Ekblom (1898–1987), ruotsalainen piirtäjä
Theresia Ekblom (1867–1941), ruotsalainen taiteilija
Tommy Ekblom, (s. 1959), suomalainen kestävyysjuoksija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Espoo Colts

| Espoo Colts> Seura |
| --- | --- |
Perustettu:  1979
Lakkautettu:  1996
Aikaisemmat nimet:  MAJS Munkka Colts
Kaupunki:  Helsinki 1979-1990 Espoo 1991-1996
Mitalit
Vaahteramalja:  2 (1981, 1989)
SM-hopea:  3 (1980, 1982, 1988)
Spagettimalja:  1 (1996)
Infobox OKNimi-testi OK: 
Espoo Colts oli suomalainen amerikkalaisen jalkapallon seura, joka oli toiminnassa 1979–1996. Seura aloitti toimintansa Helsingin Munkkiniemessä nimellä MAJS eli Munkkiniemen Amerikkalaisen Jalkapallon Seura tai tutummin Munkka.
Munkkiniemen yhteiskoulun oppilaat pelasivat Suomen ensimmäisen amerikkalaisen jalkapallon ottelun Tapiolan Yhteiskoulua vastaan vuonna 1976. Munkkiniemeläiset perustivat myöhemmin amerikkalaisen jalkapallon seuran Munkan, joka osallistui vuonna 1980 ensimmäiseen Vaahteraliigan kauteen.
Munkka sai myöhemmin lisänimen Colts. Seura voitti Suomen mestaruuden 1981 ja 1989 ja saavutti hopeaa 1980, 1982 ja 1988. Vuonna 1991 seura muutti Espooseen parempien toimintaedellytysten perässä ja muutti nimekseen Espoo Colts. Colts pudottautui 14 Vaahteraliigakauden jälkeen II-divisioonaan kaudeksi 1994, ja nousi seuraavaksi kaudeksi I-divisioonaan. Divisioonan mestaruuden Colts voitti kaudella 1996, mutta päätti lopettaa toimintansa kyseisen kauteen.
Erikoislaina

Erikoislaina on lainasana, joka on mukautunut osittain kohdekielen rakenteeseen mutta säilyttänyt myös sille vieraita piirteitä. Suomen kielessä erikoislainat voivat sisältää alun perin vieraita äänteitä, niissä on kaksi tai useampi konsonantti sanan alussa tai ne rikkovat vokaalisointua. Erikoislainoja ovat esimerkiksi bisnes, brändi, nugaa, digiboksi, filee, psykologia ja miljonääri.
Endofyytti

Endofyytit ovat kasvien sisällä eläviä mikrobeja, sieniä ja bakteereita, jotka eivät aiheuta isäntäkasville oireita, vaan päinvastoin voivat jopa hyödyttää sitä. Kasvien endofyyteistä suurin osa on vielä löytämättä. Arviot lajien mahdollisesta kokonaismäärästä globaalisti vaihtelevat suuresti (0,5–1,3 miljoonaa).
Aiheesta muualla

Maa- ja elintarviketalouden tutkimuskeskus MTT: Kari Saikkonen, Marjo Helander & Päivi Lehtonen, Heinien endofyyttiset sienet (pdf)
Suomen ympäristökeskus (SYKE): Tytti Sarjala, Endofyyttisienet uusien terveysvaikutteisten bioaktiivisten yhdisteiden lähteenä
Montana State University: What is an Endophyte? (englanniksi)
Episkyros

Kreikkalainen nuori mies kuvattuna hautasteelassa harjoittelemassa pallon kanssa.
Episkyros (m.kreik. ἐπίσκυρος, ”linjan ylittäminen”) on antiikin Kreikasta lähtöisin oleva pallopeli, jossa kaksi joukkuetta yrittää heittää pallon toistensa kenttäpuoliskon päätyrajan yli.
Joukkueissa oli yleensä 12–14 pelaajaa ja kummallakin joukkueella oli oma kenttäpuoliskonsa ja päätyviiva. Pelikenttä oli noin kahden pallonheiton mittainen ja parikymmentä metriä leveä. Kentän keskellä oli keskiviiva, jota joukkueet eivät saaneet ylittää. Joukkueet heittivät pallon vuorotellen toisen joukkueen puolelle paikalta, jossa itse olivat saaneet vastustajan heittämän pallon kiinni (ilmasta tai maasta). Mitä lähempää keskiviivaa pallo saatiin kiinni, sen parempi. Joskus heiton joutui suorittamaan pallon kiinni saanut pelaaja, mutta joskus joukkueilla sai olla erityiset heittäjät. Joukkue sai pisteen onnistuttuaan heittämään pallon vastustajansa päätyrajan yli.
Episkyrosta ei koskaan pelattu Olympian kisoissa. Peliä pidetään yhtenä jalkapallon esiasteena. Myöhemmin muinaisessa Roomassa pelattiin episkyrosta muistuttavaa harpastumia.
Eroden piirikunta

Eroden piirikunta (tamiliksi ஈரோடு மாவட்டம், Īrōṭu māvaṭṭam) on yksi Intian Tamil Nadun osavaltion 32 piirikunnasta. Piirikunta rajautuu pohjoisesta Karnatakaan, idästä Dharmapurin, Salemin ja Namakkalin osavaltioihin ja etelästä Nilgirien, Coimbatoren, Tiruppurin ja Karurin piirikuntiin.
Piirikunnassa oli vuoden 2011 väestönlaskennassa 2 251 744 asukasta.
Luettelo rock’n’swing-tanssien Suomen-mestareista

Tämä on luettelo rock'n'swing -tanssien suomenmestareista. Suomenmestaruuskilpailut ovat Suomen Tanssiurheiluliiton (STUL) alaisia kilpailuja. Suomenmestaruuskilpailuissa kilpaillaan seuraavissa tanssilajeissa: boogie woogie, bugg, lindy hop, rock'n'roll, rock'n'roll formaatio. Lisäksi kilpailussa tanssittaan erilliskilpailuna muun muassa fuskua, rockabillyä sekä rock’n’rolli juniori formaatio, duot ja soolot.
Boogie woogie

| Vuosi | Pari | Seura | Lähde |
| --- | --- | --- | --- |
| 1998 | Timo Arstila / Taina Kortelainen | Comets, Helsinki |  |
| 1999 | Timo Arstila / Taina Kortelainen | Comets, Helsinki |  |
| 2000 | Tommi Koivula / Pirjo Kauppinen | Break, Jyväskylä |  |
| 2001 | Timo Arstila / Tarja Jaakkola | Comets, Helsinki |  |
| 2002 | Tommi Koivula / Pirjo Koivula | Swing Team, Tampere |  |
| 2003 | Harri Salmi / Hanna Oinonen | Swing Team, Tampere |  |
| 2004 | Ari Halinen / Kati Vestman | Kotkan Hyrrät, Kotka |  |
| 2005 | Heikki Teljamo / Tuire Jaakkola | Swing Team, Tampere |  |
| 2006 | Heikki Teljamo / Tuire Jaakkola | Swing Team, Tampere |  |
| 2007 | Aapo Kauppinen / Suvi Hurme | Swing Team, Tampere |  |
| 2008 | Aapo Kauppinen / Suvi Hurme | Swing Team, Tampere |  |
| 2009 | Masi Saurén / Matleena Kortesalmi | Comets, Helsinki |  |
| 2010 | Masi Saurén / Linda Lastunen | Comets, Helsinki |  |
| 2011 | Masi Saurén / Linda Lastunen | Comets, Helsinki |  |
| 2012 | Tuomas Sillanpää / Reetta Koivuniemi | Comets, Helsinki |  |
| 2013 | Tuomas Sillanpää / Reetta Koivuniemi | Comets, Helsinki |  |
| 2014 | Tuomas Sillanpää / Reetta Koivuniemi | Comets, Helsinki |  |
| 2015 | Masi Saurén / Evgenia Salakhutdinova | Comets, Helsinki |  |
| 2016 | Tuomas Sillanpää / Reetta Koivuniemi | Comets, Helsinki |  |
| 2017 | Juho Päivinen / Mari Munne | Bolero, Turku |  |
| 2018 | Juho Päivinen / Mari Munne | Bolero, Turku |  |
| 2019 | Juho Päivinen / Mari Munne | Bolero, Turku |  |
| 2020 | Koronapandemian vuoksi mestaruutta ei jaettu | Koronapandemian vuoksi mestaruutta ei jaettu |  |
| 2021 | Masi Saurén / Anna Tyutyunyuk | Comets, Helsinki |  |
| 2022 | Masi Saurén / Anna Tyutyunyuk | Comets, Helsinki |  |
| 2023 | Juho Päivinen / Ida Keränen | Comets, Helsinki |  |
| 2024 | Juho Päivinen / Ida Keränen | Comets, Helsinki |  |
Bugg

| Vuosi | Pari | Seura | Lähde |
| --- | --- | --- | --- |
| 2005 | Heikki Teljamo / Heidi Pohjola | Swing Team, Tampere |  |
| 2006 | Heikki Teljamo / Heidi Pohjola | Swing Team, Tampere |  |
| 2007 | Aki Uppa / Marja Hietala | Baunssi, Hämeenlinna |  |
| 2008 | Aki Uppa / Marja Hietala | Baunssi, Hämeenlinna |  |
| 2009 | Masi Saurén / Matleena Kortesalmi | Comets, Helsinki |  |
| 2010 | Tuomas Sillanpää / Reetta Koivuniemi | Comets, Helsinki |  |
| 2011 | Tuomas Sillanpää / Reetta Koivuniemi | Comets, Helsinki |  |
| 2012 | Tuomas Sillanpää / Reetta Koivuniemi | Comets, Helsinki |  |
| 2013 | Tuomas Sillanpää / Reetta Koivuniemi | Comets, Helsinki |  |
| 2014 | Tuomas Sillanpää / Reetta Koivuniemi | Comets, Helsinki |  |
| 2015 | Juho Päivinen / Mari Munne | Baunssi, Hämeenlinna |  |
| 2016 | Juho Päivinen / Mari Munne | Baunssi, Hämeenlinna |  |
| 2017 | Tuomas Sillanpää / Reetta Koivuniemi | Comets, Helsinki |  |
| 2018 | Juho Päivinen / Mari Munne | Bolero, Turku |  |
| 2019 | Juho Päivinen / Mari Munne | Bolero, Turku |  |
| 2020 | Koronapandemian vuoksi mestaruutta ei jaettu | Koronapandemian vuoksi mestaruutta ei jaettu |  |
| 2021 | Juho Päivinen / Ida Keränen | Comets, Helsinki |  |
| 2022 | Juho Päivinen / Ida Keränen | Comets, Helsinki |  |
| 2023 | Juho Päivinen / Ida Keränen | Comets, Helsinki |  |
| 2024 | Juho Päivinen / Ida Keränen | Comets, Helsinki |  |
Jive

Jivea kilpailtiin erillislajina 1950-1975 ja se siirtyi viidenneksi latinalaistanssiksi vuonna 1976.
| Vuosi | Pari | Lähde |
| --- | --- | --- |
| 1951 | Pentti Hänninen / Marita Holmberg |  |
| 1952 | Pentti Hänninen / Marita Holmberg |  |
| 1953 | Jouni Brännare / Irja Ehrukainen |  |
| 1954 | Pentti Hänninen / Marita Holmberg |  |
| 1955 | Jouni Brännare / Irja Ehrukainen |  |
| 1956 | Aaron Friedman / Irja Ehrukainen |  |
| 1957 | Henri Stork / Marita Jernström |  |
| 1958 | Lasse Rikame / Ulla Laakso |  |
| 1972 | Asko Wilen / Arja Wilen |  |
| 1973 | Pentti Talvitie / Alli Talvitie |  |
Lindy hop

| Vuosi | Pari | Seura | Lähde |
| --- | --- | --- | --- |
| 2003 | Kari Lepistö / Mia Helin | Swing Team, Tampere |  |
| 2004 | Aapo Kauppinen / Johanna Hakanen | Swing Team, Tampere |  |
| 2005 | Aapo Kauppinen / Johanna Hakanen | Swing Team, Tampere |  |
| 2006 | Aapo Kauppinen / Suvi Rintala | Swing Team, Tampere |  |
| 2007 | Aapo Kauppinen / Suvi Rintala | Swing Team, Tampere |  |
| 2008 | Aleksis Nokso-Koivisto / Heidi Pohjola | Swing Team, Tampere |  |
| 2009 | Kari Lepistö / Heidi Pohjola | Swing Team, Tampere |  |
| 2010 | Topias Kaitila / Heidi Pohjola | Comets, Helsinki |  |
| 2011 | Tuomas Sillanpää / Reetta Koivuniemi | Comets, Helsinki |  |
| 2012 | Juha Jordan / Sabina Jordan | Swing Team, Tampere |  |
| 2013 | Jean-Philippe Delort / Matleena Kortesalmi | Comets, Helsinki |  |
| 2014 | Masi Saurén / Evgenia Salakhutdinova | Comets, Helsinki |  |
| 2015 | Masi Saurén / Evgenia Salakhutdinova | Comets, Helsinki |  |
| 2016 | Masi Saurén / Evgenia Salakhutdinova | Comets, Helsinki |  |
| 2017 | Karri Rasinmäki / Marika Torniainen | Comets, Helsinki |  |
| 2019 | Olli Rasi / Saana Perälä | Swing Team, Tampere |  |
| 2020 | Koronapandemian vuoksi mestaruutta ei jaettu | Koronapandemian vuoksi mestaruutta ei jaettu |  |
| 2021 | Olli Rasi / Saana Perälä | Swing Team, Tampere |  |
| 2022 | Olli Rasi / Saana Perälä | Swing Team, Tampere |  |
| 2023 | Olli Rasi / Saana Perälä | Swing Team, Tampere |  |
| 2024 | Timo Huhtinen / Helena Metsä | Comets, Helsinki |  |
Rock'n'roll

Rock'n'roll kilpailutoimintaa on ollut Suomessa vuosina 1956-1963 ja 1992-2018.
| Vuosi | Pari | Seura | Lähde |
| --- | --- | --- | --- |
| 1957 | Jouni Brännare / Irja Ehrukainen |  |  |
| 1958 | Aatos Widell / Leila Tuomainen |  |  |
| 1960 | Kosti Aaltonen / Irina Kugler |  |  |
| 1961 | Kosti Aaltonen / Irina Kugler |  |  |
| 1962 | Kosti Aaltonen / Irina Kugler |  |  |
| 1963 | Kosti Aaltonen / Irina Kugler |  |  |
| 1992 | Arto Hakala / Sanna Hakala | Comets, Helsinki |  |
| 1993 | Jyri Rajamäki / Kaija Kananen | Comets, Helsinki |  |
| 1994 | Martti Grönlund / Sari Grönlund | Comets, Helsinki |  |
| 1995 | Jyri Rajamäki / Kaija Kananen | Comets, Helsinki |  |
| 1996 | Erno Valtonen / Riikka Kauppila | Rocking Sneakers, Kaarina |  |
| 1997 | Erno Valtonen / Riikka Kauppila | Rocking Sneakers, Kaarina |  |
| 1998 | Markku Ali-Keskikylä / Niina Niittymäki | Rocking Sneakers, Kaarina |  |
| 1999 | Markku Ali-Keskikylä / Niina Niittymäki | Rocking Sneakers, Kaarina |  |
| 2000 | Markku Ali-Keskikylä / Niina Niittymäki | Rocking Sneakers, Kaarina |  |
| 2001 | Jyri Rajamäki / Tuija Hämäläinen | Comets, Helsinki |  |
| 2002 | Jori Huovinen / Annika Saarinen | Rocking Sneakers, Kaarina |  |
| 2003 | Mika Salmi / Jelena Kouru | Rocking Sneakers, Kaarina |  |
| 2004 | Mika Salmi / Jelena Kouru | Rocking Sneakers, Kaarina |  |
| 2005 | Jani Lähdesmäki / Anne-Maria Rantala | Marimba, Valkeakoski |  |
| 2006 | Harri Laitinen / Outi Paavola | Spiral, Tampere |  |
| 2007 | Harri Laitinen / Outi Paavola | Spiral, Tampere |  |
| 2008 | Jori Huovinen / Heidi Huovinen | Marimba, Valkeakoski |  |
| 2009 | Teemu Mansikkala / Johanna Saarinen | Comets, Helsinki |  |
| 2010 | Jori Huovinen / Laura Hell | Marimba, Valkeakoski |  |
| 2011 | Jani Lähdesmäki / Hanna Lähdesmäki | Marimba, Valkeakoski |  |
| 2012 | Jori Huovinen / Laura Hell | Marimba, Valkeakoski |  |
| 2013 | Jori Huovinen / Laura Hell | Marimba, Valkeakoski |  |
| 2014 | Jani Lähdesmäki / Heidi Huovinen | Marimba, Valkeakoski |  |
| 2015 | Niklas Hagel / Laura Hell | Marimba, Valkeakoski |  |
| 2016 | Niklas Hagel / Laura Hell | Rocking Flames, Valkeakoski |  |
| 2017 | Niklas Hagel / Laura Hell | Rocking Flames, Valkeakoski |  |
| 2018 | Niklas Hagel / Laura Hell | Rocking Flames, Valkeakoski |  |
Rock'n'roll formaatio

| Vuosi | Ryhmä | Seura | Lähde |
| --- | --- | --- | --- |
| 2017 | Rocky Roads | Comets, Helsinki |  |
| 2018 | Rocky Roads | Comets, Helsinki |  |
| 2019 | Rock Queens | Rocking Falmes, Valkeakoski |  |
| 2020 | Koronapandemian vuoksi mestaruutta ei jaettu | Koronapandemian vuoksi mestaruutta ei jaettu |  |
| 2021 | Rock Queens | Rocking Falmes, Valkeakoski |  |
| 2022 | Rocky Roads | Comets, Helsinki |  |
| 2023 | Rock Queens | Rocking Falmes, Valkeakoski |  |
| 2024 | Rock Queens | Rocking Falmes, Valkeakoski |  |
Fusku

| Vuosi | Pari | Seura | Lähde |
| --- | --- | --- | --- |
| 2008 | Juha Laihoniemi / Noora Kaitila | Lava’n Svengi, Ulvila |  |
| 2009 | Rami Mäkelä / Mia Helin | Swing Team, Tampere |  |
| 2010 | Aki Uppa / Marja Hietala | Baunssi, Hämeenlinna |  |
| 2011 | Aki Uppa / Marja Hietala | Baunssi, Hämeenlinna |  |
| 2012 | Petteri Rajamäki / Maria Rajamäki | Vaasan Viuhka, Vaasa |  |
| 2013 | Rasmus Johnson / Ida Keränen | Swing Team, Tampere |  |
| 2014 | Rasmus Johnson / Ida Keränen | Swing Team, Tampere |  |
| 2015 | Timo Toivonen / Heini Ahtiainen | Kajaanin Casamba, Kajaani |  |
| 2016 | Samuli Kalliala / Pinja Sarviluoma | Baunssi, Hämeenlinna |  |
| 2017 | Samuli Kalliala / Pinja Sarviluoma | Baunssi, Hämeenlinna |  |
| 2018 | Samuli Kalliala / Pinja Sarviluoma | Swing Team, Tampere |  |
| 2019 | Samuli Kalliala / Pinja Sarviluoma | Swing Team, Tampere |  |
| 2020 | Koronapandemian vuoksi mestaruutta ei jaettu | Koronapandemian vuoksi mestaruutta ei jaettu |  |
| 2021 | Kimi Manner / Ella Äijänaho | Baunssi, Hämeenlinna |  |
| 2022 | Kimi Manner / Ella Äijänaho | Baunssi, Hämeenlinna |  |
| 2023 | Kimi Manner / Ella Äijänaho | Comets, Helsinki |  |
| 2024 | Kimi Manner / Ella Äijänaho | Comets, Helsinki |  |
Rockabilly

| Vuosi | Pari | Seura | Lähde |
| --- | --- | --- | --- |
| 2012 | Olli Hentonen / Anni Hyvärinen | Baunssi, Hämeenlinna |  |
| 2013 | Janne Uusitalo / Noora Mononen | Baunssi, Hämeenlinna |  |
| 2014 | Pekka Laine / Marjaana Piironen | Comets, Helsinki |  |
| 2015 | Aki Uppa / Marja Uppa | Baunssi, Hämeenlinna |  |
| 2016 | Aki Uppa / Marja Uppa | Baunssi, Hämeenlinna |  |
| 2017 | Timo Huhtinen / Liisa Soini | Comets, Helsinki |  |
| 2018 | Jukka Salo / Anne Ranta | Comets, Helsinki |  |
| 2019 | Olli Henttonen / Anni Henttonen | Swing Team, Tampere |  |
| 2020 | Koronapandemian vuoksi mestaruutta ei jaettu | Koronapandemian vuoksi mestaruutta ei jaettu |  |
| 2021 | Juha Martikainen / Nina Kuuliainen | Comets, Helsinki |  |
| 2022 | Juha Martikainen / Nina Kuuliainen | Comets, Helsinki |  |
| 2023 | Timo Huhtinen / Helena Metsä | Comets, Helsinki |  |
| 2024 | Timo Huhtinen / Helena Metsä | Comets, Helsinki |  |
Eroiadai

Eroiadai (m.kreik. Ἐροιάδαι, lat. Eroeadae) voi viitata seuraaviin paikkoihin antiikin Kreikassa:
Eroiadai, Antiokhis-fyleen kuulunut Attikan demos
Eroiadai, Hippothontis-fyleen kuulunut Attikan demos
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eroiadai”, voi hakea sivunnimihaulla, laajalla sivunnimihaulla tai tekstihaulla.
Eroguro

Eroguro (エログロ, ero gro) (sanoista erotic ja grotesque) on japanilaisen populaarikulttuurin eräs tyylisuuntaus. Eroguro tarkoittaa vapaasti suomennettuna "eroottista groteskiutta" tai "erotisoitua groteskiutta". Eroguro-tyyliä edustavat muiden muassa jotkin anime- ja mangasarjat sekä j-rock-yhtyeet. Angura kei on eroguron alalaji.
Animessa ja mangassa eroguro on hentain alalaji, joka voi sisältää esimerkiksi sadomasokismia, silpomista, kidutusta ja ulosteita. Myös lonkeroporno määriteltiin alun perin eroguroksi, mutta se luokitellaan nykyisin omaksi kategoriakseen suosionsa vuoksi. Tunnettuja eroguromangaa piirtäviä taiteilijoita ovat esimerkiksi Suehiro Maruo, Toshio Maeda, Henmaru Machino ja Waita Uziga.